Diari Oficial de la Generalitat Valenciana


Sumari del DOGV 9340, del 16-05-2022 (2022/3999)

RESOLUCIÓ de 25 de febrer de 2022, de la Direcció General d'Indústria, Energia i Mines, per la qual s'atorga autorització administrativa prèvia i autorització administrativa de construcció per a la modificació per substitució, amb ampliació de potència, del transformador de potència denominat T-3 de 30/30/30 MVA i relació 132/66/11 kV, per un transformador de potència de 80/80/25 MVA i relació 132/66/21,5 kV, de les instal·lacions de distribució d'energia elèctrica de la subestació transformadora de 132/66/20 kV denominada «ST Sant Vicent», titularitat d'I-DE Redes Eléctricas Inteligentes, SA Unipersonal, situada al terme municipal de Sant Vicent del Raspeig. Expedient de referència ATRCCT/2020/54/46.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9340

Data del DOGV
:   16-05-2022

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2022/3999


Data del document
:   25-02-2022

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * empresa privada

RESOLUCIÓ de 25 de febrer de 2022, de la Direcció General d'Indústria, Energia i Mines, per la qual s'atorga autorització administrativa prèvia i autorització administrativa de construcció per a la modificació per substitució, amb ampliació de potència, del transformador de potència denominat T-3 de 30/30/30 MVA i relació 132/66/11 kV, per un transformador de potència de 80/80/25 MVA i relació 132/66/21,5 kV, de les instal·lacions de distribució d'energia elèctrica de la subestació transformadora de 132/66/20 kV denominada «ST Sant Vicent», titularitat d'I-DE Redes Eléctricas Inteligentes, SA Unipersonal, situada al terme municipal de Sant Vicent del Raspeig. Expedient de referència ATRCCT/2020/54/46. [2022/3999]  
Antecedents  
Amb data 21 de juliol de 2020, I-DE Redes Eléctricas Inteligentes, SA Unipersonal, a través de representant degudament acreditat, va presentar a través del registre telemàtic de la Generalitat Valenciana, imprés normalitzat sol·licitant:  
- Autorització administrativa prèvia per a la modificació per substitució, amb ampliació de potència, del transformador de potència denominat T-3 de 30/30/30 MVA i relació 132/66/11kV, per un transformador de potència de 80/80/25 MVA i relació 132/66/21,5kV, de les instal·lacions de distribució d'energia elèctrica de la subestació transformadora de 132/66/20kV denominada ST Sant Vicent, situada al terme municipal de Sant Vicent del Raspeig, província d'Alacant, i  
  
- Autorització administrativa de construcció de la referida modificació.  
Juntament amb l'escrit de presentació d'aquestes peticions s'acompanyava la documentació següent:  
- Projecte tècnic administratiu denominat Substitució transformador de potència T-3 132/66/21,5kV 80 MVA de l'ST Sant Vicent 132/66/20kV, de data juny de 2020, per a l'execució de la citada instal·lació, signat per persona tècnica competent i acompanyat de declaració responsable d'aquesta de data 30 de juny de 2020.  
- Full resum de subestacions, centres de transformació i línies de transport i distribució d'energia elèctrica, de data 30 de juny de 2020, signada per la persona tècnica competent projectista i per la persona titular de la instal·lació. Si bé, no era preceptiva en tractar-se d'una instal·lació del grup Primer.  
- Justificant acreditatiu de l'abonament de les taxes administratives corresponents al tràmit instat.  
Amb data 21 de juliol de 2020, la persona titular aporta novament tota la documentació i incorpora l'estudi de seguretat i salut del projecte, a més d'adjuntar separata tècnica per a l'obtenció del pertinent condicionat tècnic de l'Ajuntament de Sant Vicent del Raspeig.  
  
En atenció al requeriment realitzat pel Servei Territorial d'Indústria, Energia i Mines, la interessada presenta escrit d'aclariments de data 10 de juny de 2021, en el qual manifesta que l'abast de la instal·lació sol·licitada se circumscriu, exclusivament, a la substitució de l'actual transformador de potència T-3 de 30 MVA, per un altre nou de 80 MVA, i els seus parallamps associats, és a dir, els parallamps del sistema de 132kV i del sistema de 66kV, per la qual cosa no procedeix una modificació del pressupost indicat en el projecte.  
En atenció al requeriment formulat per aquesta unitat administrativa, la interessada en data 15 de febrer de 2022, presenta escrit d'aclariment en el qual manifesta, en relació amb la justificació que eximeix a la instal·lació de l'obligació de sotmetre-la al procediment d'avaluació d'impacte ambiental, que s'acull a l'aplicació de l'Informe sobre projectes de reforma en subestacions elaborat per la Direcció General de Medi Natural i d'Avaluació Ambiental en agost de 2017; i respecte a l'ús del transformador que es desmunta amb número de sèrie 26734 fabricat per GES, informa que es procedirà al seu desballestament i aferrallament. Acompanya a l'escrit justificant del pagament de la taxa administrativa complementària per a un pressupost d'inversió de 986.616,31 ?, així com declaració responsable de la persona tècnica competent projectista, acreditativa del compliment de la normativa aplicable al projecte d'acord amb el que estableix l'article 53.1.b de la Llei 24/2013, de 26 de desembre, del sector elèctric.  
El procediment administratiu corresponent a aquesta sol·licitud ha sigut tramitat amb l'expedient de referència ATRCCT/2020/54/03, incoat a aquest efecte pel Servei Territorial d'Indústria, Energia i Mines d'Alacant.  
La instal·lació de distribució d'energia elèctrica per a la qual se sol·licita autorització està situada en la parcel·la amb referència cadastral 2344477JI9737A3675JI, carretera de l'Alcoraia, km 1, del terme municipal de Sant Vicent del Raspeig, província d'Alacant, concretament a l'interior de la subestació transformadora de distribució existent ST Sant Vicent de 132/66/20kV, amb coordenades georreferenciades X: 715.018,75 I: 4.252.733,25, en el sistema de referència ETRS89, projecció cartogràfica UTM, fus 30N, titularitat d'I-DE Redes Eléctricas Inteligentes, SAU (abans Iberdrola Distribución Eléctrica, SA Unipersonal), com així consta en el projecte tècnic d'execució.  
  
Consta com a antecedent relacionat amb la instal·lació objecte de modificació de la subestació:  
- Autorització de posada en funcionament, emesa per la Delegació d'Indústria d'Alacant, en data 27 de desembre de 1963, per a tres transformadors, amb relació de transformació 132/66/11kV i 30 MVA de potència nominal cadascun.  
Per mitjà de la resolució esmentada, es va autoritzar la posada en servei del transformador T-3 (número de sèrie 26823 i fabricat per GES), objecte d'aquesta modificació.  
D'altra banda, en relació amb els antecedents de la subestació, s'identifica un expedient de regularització administrativa d'instal·lacions en explotació en aplicació del que es disposa en la disposició transitòria tercera del Reial decret 337/2014, de 9 de maig, i en tramitació sota l'expedient de referència ATASCT/2015/58/03. No obstant això el transformador objecte d'aquesta modificació (T-3 de 30 MVA i 132/66/11kV, amb n/s: 26585 i fabricat per GES) no estiga afectat per la citada regulació, s'adverteix que, a l'emissió de la corresponent nova acta de posada en servei de regularització, el transformador esmentat, cal entendre, en desenvolupament d'aquesta resolució d'autorització, haurà sigut substituït pel nou transformador de potència de 80/80/25 MVA i relació 132/66/21,5kV.  
En data d'aquesta resolució, I-DE Redes Eléctricas Inteligentes, SA Unipersonal, es troba inscrita en el Registre Administratiu de Distribuïdors amb el número de registre R1-001 (registre accessible des del lloc web del Ministeri per a la Transició Ecològica), inscripció per a la qual és necessari acreditar el compliment de les capacitats esmentades en els articles 37 i 121.3 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
La sol·licitud d'autorització administrativa ha sigut objecte d'informació pública als efectes previstos en l'article 9 del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, durant el termini de vint dies en:  
  
- El Diari Oficial de la Generalitat Valenciana del 29 de juny de 2021 (DOGV 9116),  
Així mateix, el projecte ha sigut exposat per a consulta pública en l'adreça electrònica següent: https://cindi.gva.es/es/web/energia/instal-lacions-electriques, en castellà i https://cindi.gva.es/va/web/energia/instal-lacions-electriques, en valencià, en l'apartat Informació pública.  
  
D'acord amb la documentació que obra en l'expedient, no han sigut presentades al·legacions.  
D'acord amb el procediment reglamentàriament establit, a fi que, en el termini de vint dies presentaren la seua conformitat o oposició a l'autorització sol·licitada i emeteren, si procedia, els oportuns condicionats tècnics al projecte tècnic de la instal·lació, es va remetre separata d'aquest, referida a la corresponent part de la instal·lació, a les següents administracions, organismes i empreses de servei públic o d'interés general, els béns o els drets dels quals a càrrec seu, puguen ser afectats per aquesta, amb el resultat que, en síntesi, es detalla:  
- Ajuntament de Sant Vicent del Raspeig. Obra en l'expedient notificació d'aquest ajuntament juntament amb informe emés per l'enginyer tècnic d'obres públiques municipal, de data 16 d'agost de 2021, en el qual es conclou que no s'aprecia inconvenient en la seua execució sempre que prèviament s'obtinga una llicència d'obra menor per a la intervenció en la via pública i se seguisquen les recomanacions per a obres d'urbanització o declaració responsable a l'Ajuntament en compliment de l'article 214 de l'LOTUP en el cas de no intervindre en la via. Remés l'informe a la interessada, aquesta manifesta la conformitat amb aquest.  
  
En relació amb el pronunciament ambiental, la interessada manifesta que no és procedent sotmetre al procediment d'avaluació d'impacte ambiental la modificació objecte d'aquesta autorització en aplicació de l'Informe sobre projectes de reforma en subestacions, de data 22 d'agost de 2017, de la Direcció General de Medi Natural i d'Avaluació Ambiental, en estimar que les modificacions consistents en la substitució d'equips o aparellatge existent per altres anàlegs, no tindran efectes adversos significatius sobre el medi ambient, d'acord amb els criteris indicats en l'article 7.2.c de la Llei 21/2013, d'avaluació ambiental.  
  
La modificació plantejada en el projecte tècnic presentat de l'ST Sant Vicent relativa a aquesta resolució té per objecte, en síntesi, en:  
  
- Modificació per renovació d'autovàlvules en el costat de 132kV i 66kV del transformador de potència T-3.  
- Desmantellament del transformador de potència T-3, de 30/30/30 MVA i relació 132/66/11kV.  
- Instal·lació d'un (1) transformador de potència (denominat T-3) 132/66/21,5kV ONAF/ONAN de 80-80-25/64-64-20 MVA, d'instal·lació en exterior, aïllats en oli mineral, connexió YNa0(d11), amb regulació de càrrega, en la posició i bancada que ocupava l'anterior transformador T-3.  
No es contempla cap modificació en la resta de les instal·lacions.  
  
La necessitat d'aquesta instal·lació, com a requisit previ a justificar pel sol·licitant i a avaluar per l'òrgan competent per a la seua autorització, ve determinada, entre altres motius per a oferir una major qualitat de servei i atendre les necessitats energètiques de l'entorn de la subestació.  
Als efectes de la justificació, ha d'indicar-se que la modificació de la subestació de transformació ST Sant Vicent, objecte d'aquesta resolució, ha sigut prevista en els plans d'inversió triennals presentats per I-DE Redes Eléctricas Inteligentes, SA Unipersonal, i destaca concretament:  
- En el Pla d'inversió triennal 2022-2024, informat favorablement per aquesta direcció general, es va recollir l'actuació denominada Sant Vicent. Substituir TRAFO 132/66 kV, en la subestació Sant Vicent, com a inversió prevista per al 2022, codi d'obra 900723993, i inversió bruta de 986.616,31 ?, i no hi ha informació relativa a la participació de tercers en aquesta actuació.  
Ha de considerar-se que la modificació sol·licitada no genera incidències negatives en el sistema, ja que es tracta d'una renovació, duta a terme al parc de distribució, existent i en servei, de l'ST Sant Vicent.  
  
Consta en l'expedient informe favorable del Servei Territorial d'Indústria, Energia i Mines d'Alacant, així com proposta del Servei d'Energia, la qual ha sigut elevada per la Subdirecció General d'Energia i Mines a aquest centre directiu per a la seua resolució.  
  
Fonaments de dret  
La instrucció i resolució d'aquest procediment administratiu correspon a la Generalitat, ja que la instal·lació elèctrica objecte d'aquest està radicada íntegrament en territori de la Comunitat Valenciana, i no està enquadrada en les contemplades en l'article 3.13 de la Llei 24/2013, de 26 de desembre, del sector elèctric, que són competència de l'Administració general de l'Estat.  
D'acord amb el que es disposa en l'article 4.1.a i el punt 2 de la disposició addicional primera del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, concordat amb l'article 13 del Decret 175/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, desenvolupat mitjançant l'Ordre 1/2021, de 6 d'abril, i de conformitat amb el títol VIII del Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, correspon a la Direcció General d'Indústria, Energia i Mines d'aquest departament la resolució d'aquest procediment.  
D'acord amb l'article 38.2 de la Llei 24/2013, de 26 de desembre, del sector elèctric i amb l'article 38.1 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, la instal·lació elèctrica objecte de la sol·licitud constitueix part de les xarxes de distribució.  
D'acord amb el que es disposa en l'article 53 de la Llei 24/2013, de 26 de desembre, del sector elèctric, l'article 37 del Reial decret 1955/2000, d'1 de desembre, i l'article 8 del Decret 88/2005, de 29 d'abril, els sol·licitants d'autoritzacions d'instal·lacions de distribució d'energia elèctrica han d'acreditar la seua capacitat legal, tècnica i economicofinancera exigible per a la realització de cadascun dels projectes que presenten, tot això sense perjudici del que es preveu en aquest últim en relació amb l'exempció d'acreditació d'aquestes capacitats que potestativament puga atorgar l'Administració per als qui exercisquen l'activitat.  
D'acord amb els articles 39 i 53 de la Llei 24/2013, de 26 de desembre, del sector elèctric, i l'article 7.1.a i b) del Decret 88/2005, de 29 d'abril, la construcció, inclosa la seua modificació, d'instal·lacions elèctriques pertanyents a la xarxa de distribució requereix autorització administrativa prèvia i autorització administrativa de construcció (conforme a la nova terminologia introduïda per l'esmentada Llei 24/2013).  
  
De conformitat amb l'article 7.2.c de la Llei 21/2013, de 9 de desembre, d'avaluació ambiental, s'estableix que no serà objecte d'una avaluació d'impacte ambiental simplificada, les modificacions de les característiques d'un projecte consignat en l'annex I o en l'annex II, diferents de les modificacions descrites en l'article 7.1.c ja autoritzats, executat o en procés d'execució, quan valorades per l'òrgan ambiental competent, no tinguen efectes adversos significatius sobre el medi ambient, conforme als criteris de valoració definits en l'article 7.2.c esmentat. En relació amb aquest pronunciament, s'ha tingut en consideració «l'Informe sobre projectes de reforma en subestacions» de data 22 d'agost de 2017, dictat per la Subdirecció General d'Avaluació Ambiental al qual ens remetem per precisió i per a evitar reproduccions innecessàries (accessible en la web de la Conselleria d'Agricultura, Desenvolupament Rural, Emergència Climàtica i Transició Ecològica, i se seguirà la ruta: Avaluació ambiental - Avaluació d'impacte ambiental (tramitació NO telemàtica) - Procediment de tramitació i aprovació de projectes).  
  
D'acord amb l'incís a de l'article 3 del Decret 88/2005, de 29 d'abril, la instal·lació està classificada dins del grup primer, en estar situada dins d'una subestació de transformació amb tensió en algun dels seus costats igual o superior a 36kV.  
Per a les sol·licituds d'autorització administrativa prèvia i autorització administrativa de construcció és aplicable el capítol II del Decret 88/2005, de 29 d'abril, per estar classificada la instal·lació elèctrica objecte del present procediment dins del grup primer.  
D'acord amb l'apartat 2.A.4 de l'article 5 del Decret 88/2005, de 29 de novembre, en la sol·licitud d'autorització administrativa prèvia ha de justificar-se la necessitat de la instal·lació i que aquesta no genera incidències negatives en el sistema.  
D'acord amb el que s'estableix en l'article 130.1 del Reial decret 1955/2000, d'1 de desembre, els projectes d'execució d'instal·lacions elèctriques sotmesos a aprovació hauran d'elaborar-se conforme als reglaments tècnics en la matèria, en aquest cas, el Reial decret 337/2014, de 9 de maig, pel qual s'aproven el Reglament sobre condicions tècniques i garanties de seguretat en instal·lacions elèctriques d'alta tensió i les seues Instruccions tècniques complementàries.  
De conformitat amb el que es disposa en la disposició transitòria primera del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica, els procediments regulats en aquest decret llei en tràmit a la seua entrada en vigor, es regiran per la normativa anterior, sense perjudici que les persones interessades puguen presentar una nova sol·licitud.  
En consideració de l'anterior, complits els requisits i els procediments legals i reglamentaris establits en la legislació vigent aplicable, resolc:  
  
Primer  
Atorgar autorització administrativa prèvia a I-DE Redes Eléctricas Inteligentes, SA Unipersonal per a la modificació per substitució, amb ampliació de potència, del transformador de potència denominat T-3 de 30/30/30 MVA i relació 132/66/11kV, per un transformador de potència de 80/80/25 MVA i relació 132/66/21,5kV, de les instal·lacions de distribució d'energia elèctrica de la subestació transformadora de 132/66/20kV denominada ST Sant Vicent, situada en la parcel·la amb referència cadastral 6189223QV3685A2745YK, carretera de l'Alcoraia, km. 1, del terme municipal de Sant Vicent del Raspeig, província d'Alacant, amb coordenades georreferenciades X: 715.018,75 I: 4.252.733,25, en el sistema de referència ETRS89, projecció cartogràfica UTM, fus 30N, amb l'abast que es relaciona a continuació:  
  
- Desmantellament i aferrallament del transformador T-3, de 30/30/30 MVA i relació 132/66/11kV, d'instal·lació en exterior, aïllat en oli mineral, connexió Yy0/Yd11, amb regulació en càrrega, núm. sèrie 26877 i fabricat per GEE,  
- Instal·lació d'un (1) transformador de potència, denominat T-3, amb les característiques següents:  
· En bany d'oli.  
· Potència nominal: 80-80-25/64-64-20 MVA (ONAF/ONAN).  
· Relació de transformació: 132/66/21,5kV, proveït de regulació de tensió en càrrega accionada per motor mitjançant diverses preses situades en el debanatge primari (132kV) en relació amb buit MAT/AT de 132 ±9 x 1,467kV, tensió per escaló 1.467V i 19 posicions en servei,  
  
· Tensió de curtcircuit per a relació 132/66kV: 10,5%.  
· I grup de connexió YNa0(d11),  
En la posició i bancada que ocupava el transformador T-3 retirat,  
S'inclou la substitució de 3 autovàlvules (parallamps) de la part de 132kV i altres 3 autovàlvules de la part de 66kV en la posició del transformador de potència (T-3) 132/66/21,5kV connectats en derivació.  
  
El pressupost total del projecte de modificació de la instal·lació objecte d'aquesta autorització ha sigut actualitzat per la interessada al valor de nou-cents huitanta-sis mil sis-cents setze euros, amb trenta-un cèntims (986.616,31 ?), valor al qual ascendeix el projecte d'execució, i s'iguala al valor d'inversió indicat per a aquesta actuació en el Pla d'inversió triennal 2022-2024, de la distribuïdora.  
  
De conformitat amb l'últim paràgraf de l'article 53.6 de Llei 24/2013, de 26 de desembre, del sector elèctric, i l'article 6.4 del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, aquesta autorització s'atorga, sense perjudici de les concessions, autoritzacions, llicències i permisos, tant públiques com privades, que siguen necessàries obtindre per part d'I-DE Redes Eléctricas Inteligentes, SA Unipersonal, d'acord amb altres disposicions que resulten aplicables, i especialment, les relatives a l'ordenació del territori i al medi ambient.  
El titular d'aquesta autorització tindrà els drets, deures i obligacions recollits en el títol VII de la Llei 24/2013, de 26 de desembre, del sector elèctric i el seu desenvolupament reglamentari. En tot cas, I-DE Redes Eléctricas Inteligentes, SA Unipersonal haurà d'observar els preceptes, mesures i condicions que s'establisquen en la legislació aplicable a cada moment a l'activitat de distribució d'energia elèctrica.  
  
L'incompliment de les condicions i requisits establits en aquesta autorització o la variació substancial dels pressupostos que han determinat el seu atorgament podran donar lloc a la seua revocació.  
  
  
  
Segon  
Atorgar autorització administrativa de construcció dels elements i/o parts de la instal·lació del projecte tècnic d'execució de data juny de 2020, redactat per persona tècnica titulada competent i acompanyat de declaració responsable de data 30 de juny de 2020, presentat per a la construcció de la modificació de la instal·lació corresponent descrita en el punt primer d'aquesta resolució, i habilitar I-DE Redes Eléctricas Inteligentes, SA Unipersonal, a la construcció de la instal·lació interessada complint els requisits tècnics exigibles i d'acord amb les condicions següents:  
1. La instal·lació elèctrica haurà d'executar-se segons el projecte presentat i amb els condicionats tècnics establits per les administracions, organismes i empreses de servei públic o d'interés general afectats per aquesta instal·lació i que han sigut acceptats pel titular d'aquesta.  
  
En cas que fora necessari introduir modificacions en la instal·lació, el titular d'aquesta resolució haurà de sol·licitar prèviament a la seua execució les autoritzacions corresponents. En cas de tractar-se de modificacions no substancials segons l'article 13 del Decret 88/2005, no es requerirà autorització administrativa prèvia ni autorització administrativa de construcció de la modificació, i haurà d'obtindre, únicament, l'autorització d'explotació. Per a la sol·licitud d'autorització d'explotació es procedirà conforme amb el que es disposa en l'article 12 del Decret 88/2005, i aportarà, a més, la documentació tècnica acreditativa del compliment de les condicions de seguretat de les instal·lacions i de l'element modificat.  
2. La instal·lació a executar complirà, en tot cas, el que s'estableix en el Reial decret 337/2014, de 9 de maig, pel qual s'aproven el Reglament sobre condicions tècniques i garanties de seguretat en instal·lacions elèctriques d'alta tensió i les seues instruccions tècniques complementàries ITC-RAT 01 a 23.  
3. El termini d'execució de la instal·lació serà de sis (6) mesos des de l'endemà de la notificació. No obstant això, amb anterioritat a la finalització, podrà sol·licitar-se una ampliació concreta d'aquest mitjançant sol·licitud motivada davant aquest òrgan directiu, acompanyant a aquest efecte la documentació justificativa de la demora i del cronograma de treballs previstos per al nou termini sol·licitat.  
El transformador de potència autoritzat per aquesta haurà de complir amb les prescripcions del Reglament (UE) núm. 548/2014, de la Comissió de 21 de maig de 2014, pel qual es desenvolupa la Directiva 2009/125/CE del Parlament Europeu i del Consell, pel que fa als transformadors de potència xicotets, mitjans i grans (DOUE L 152/1, 25.5.2014), i s'haurà d'aportar la documentació acreditativa corresponent en sol·licitar l'autorització d'explotació davant el Servei Territorial d'Indústria, Energia i Mines d'Alacant.  
4. El titular d'aquesta resolució estarà obligat a comunicar per escrit amb l'adequada diligència les incidències dignes d'esment que es produïsquen durant l'execució, tant a aquesta direcció general com al Servei Territorial d'Indústria, Energia i Mines d'Alacant.  
5. Així mateix, el titular derivats de la legislació de prevenció de riscos laborals vigent durant la construcció.  
6. Sense perjudici d'allò que preveu l'article 12.4 del Decret 88/2005, de 29 d'abril, el personal tècnic en la matèria adscrit a aquesta Direcció General o del Servei Territorial d'Indústria, Energia i Mines, podrà realitzar les comprovacions i les proves que consideren necessàries durant les obres i quan finalitzen aquestes en relació amb l'adequació d'aquesta a la documentació tècnica presentada i al compliment de la legislació vigent i de les condicions d'aquesta resolució.  
  
7. Finalitzades les obres de construcció de la instal·lació, I-DE Redes Eléctricas Inteligentes, SA Unipersonal, en el termini màxim de deu dies hàbils el comunicarà al Servei Territorial d'Indústria, Energia i Mines d'Alacant, a l'efecte de la sol·licitud de l'autorització d'explotació prevista en l'article 12 del Decret 88/2005, de 29 d'abril. Amb aquesta comunicació s'acompanyarà un certificat de direcció i final d'obra, subscrit per persona facultativa competent, i acreditarà que és conforme als reglaments tècnics en la matèria, segons s'estableix en la normativa vigent per als projectes d'instal·lacions elèctriques i igualment respecte a aquesta autorització administrativa i autorització de construcció. Quan l'esmentat certificat de direcció i final d'obra no vinga visat pel corresponent col·legi professional, s'acompanyarà de l'oportuna declaració responsable d'acord amb el que indica la Resolució de 22 d'octubre de 2010, de la Direcció General d'Energia, publicada en el DOGV núm. 6389, de data 3 de novembre de 2010.  
  
Per tractar-se d'una instal·lació d'una activitat regulada econòmicament pel sistema elèctric i sotmesa a planificació o retribució, s'acompanyarà certificat del sol·licitant de l'autorització d'explotació relativa a la informació de les característiques tècniques i econòmiques d'aquelles contingudes en el pla anual del transportista o distribuïdor i les referències, quan siga procedent, a les instal·lacions tipus previstes en la regulació en què queda enquadrada, així com aquesta mateixa informació corresponent a la instal·lació efectivament executada i l'autorització d'explotació de la qual se sol·licita. Igualment s'indicarà el pressupost real d'execució, i la part que haja sigut sufragada per tercers diferents del sol·licitant d'aquesta autorització.  
Quan aquest centre directiu siga el competent per a autoritzar l'explotació de la instal·lació, el corresponent servei territorial realitzarà la instrucció d'aquest procediment i elevarà a aquesta direcció general la documentació pertinent per a emetre la respectiva autorització d'explotació, juntament amb el seu informe.  
8. Aquesta direcció general, previ tràmit de l'oportú procediment, deixarà sense efecte aquesta autorització en qualsevol moment en què observe l'incompliment o inobservança de les condicions imposades en aquesta.  
  
Tercer  
Ordenar:  
- La publicació d'aquesta resolució en el Diari Oficial de la Generalitat Valenciana.  
- La notificació d'aquesta resolució a I-DE Redes Eléctricas Inteligentes, SA Unipersonal, a totes les administracions o organismes públics i empreses del servei públic o serveis d'interés general que han intervingut, o pogut intervindre, en el procediment d'autorització, les que han emés, o hagueren d'emetre, condicionat tècnic al projecte d'execució.  
  
Tot això, de conformitat amb el que es disposa en els articles 10 i 11.3 del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Contra aquesta resolució, que no posa fi a la via administrativa, podrà interposar-se recurs d'alçada davant la Secretaria Autonòmica d'Economia Sostenible, Sectors Productius, Comerç i Consum d'aquesta conselleria en el termini d'un mes, comptador des de l'endemà de la notificació, d'acord amb el que s'estableix en l'article 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 25 de febrer de 2022.- La directora general d'Indústria, Energia i Mines: Maria Empar Martínez Bonafe.